CELEX: 62012TN0302
Language: bg
Date: 2012-07-06 00:00:00
Title: Дело T-302/12: Жалба, подадена на 6 юли 2012 г. — Torrefacção Camelo/СХВП — Pato Hermanos (Орнаментация на опаковки за кафе)

8.9.2012   
            
            
               BG
            
            
               Официален вестник на Европейския съюз
            
            
               C 273/17
            
         Жалба, подадена на 6 юли 2012 г. — Torrefacção Camelo/СХВП — Pato Hermanos (Орнаментация на опаковки за кафе)
   (Дело T-302/12)
   2012/C 273/29
   Език на жалбата: испански
   
      Страни
   
   
      Жалбоподател: Torrefacção Camelo Lda (Кампо Майор, Португалия) (представител: адв. J. Massaguer Fuentes)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Lorenzo Pato Hermanos, SA (Мадрид, Испания)
   
      Искания на жалбоподателя
   
   Жалбоподателят иска от Общия съд да разгледа настоящата жалба, заедно с приложените документи, подадена срещу решението на трети апелативен състав на Службата за хармонизация във вътрешния пазар от 17 април 2012 г. по преписка R 2378/2010-3, и да я обяви за основателна като отмени обжалваното решение и потвърди решението на отдела по споровете от 26 ноември 2010 г. за отмяна на промишлен дизайн на Общността № 0 0070 6940 0001, като изрично осъди Lorenzo Patos Hermanos, SA да заплати съдебните разноски, в случай че последното се противопостави на същата.
   
      Правни основания и основни доводи
   
   
      Регистрирана марка на Общността, предмет на искане за обявяване на недействителност: Изображение върху червен фон на разпръснати зърна на кафе с бели очертания и две жълти хоризонтални ленти, намиращи се отгоре и отдолу на червения фон, за стоки от Класификацията от Локарно № 99-00 — регистриран промишлен дизайн № 0 0070 6940-0001
   
      Притежател на марката на Общността: Lorenzo Pato Hermanos, SA
   
      Страна, която иска обявяване на недействителността на марката на Общността: Жалбоподателят
   
      Основание на искането за обявяване на недействителност: Нарушение на членове 4—9 от Регламент (ЕО) № 6/2002
   
      Решение на отдела по отмяна: Уважава искането за обявяване на недействителност
   
      Решение на апелативния състав: Отменя решението на отдела по споровете и отхвърля искането за обявяване на недействителност
   
      Изложени правни основания: Нарушение на членове 5 и 6 от Регламент (ЕО) № 6/2002